**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 06 /12/2021**

**Αριθμ. Πρωτ.: 22755**

**ΑΠΟΣΠΑΣΜΑ**

**Από το πρακτικό της αριθμ. 36ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 335**

**Έγκριση του 1ου Ανακεφαλαιωτικού Πίνακα Εργασιών και του 1ου Π.Κ.Τ.Μ.Ν.Ε. του έργου «Βελτίωση παιδικών χαρών».**

Στη Λιβαδειά σήμερα 30η Νοεμβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 22274/26-11-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα οκτώ (8) εκ των οποίων και ένα αναπληρωματικό μέλος , ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Καλογρηάς Αθανάσιος

2.Σαγιάννης Μιχαήλ(αναπλ/κό μέλος) 2.Παπαϊωάννου Λουκάς

3. Νταντούμη Ιωάννα(αποχή στο 3ο Θ.Η.Δ.)

4. Καράβα Χρυσοβαλάντου - Βασιλική Αν και είχαν νόμιμα προσκληθεί

5. Μερτζάνης Κωνσταντίνος

6.Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος (αποχώρησε στο 7ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 14ο θέμα της ημερήσιας διάταξης έθεσε υπόψη των μελών το με αριθ. πρωτ. 21802/18-11-2021 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

***Α. ΙΣΤΟΡΙΚΟ ΤΟΥ ΕΡΓΟΥ***

* *Με την υπ’ αριθμό* ***412/2019*** *απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε ο Προϋπολογισμός του Δήμου Λεβαδέων έτους 2020 και επικυρώθηκε με την υπ’ αριθμό οικ.1939/228240/2019/2020 απόφαση του Συντονιστή Αποκεντρωμένης Θεσσαλίας – Στερεάς Ελλάδας.*
* *Με την υπ’ αριθμό* ***31/2019*** *τεχνική μελέτη του έργου, προϋπολογισμού* ***236.601,29€*** *με ΦΠΑ 24%, συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.*
* *Με την υπ΄ αριθμό* ***232/2019*** *απόφαση του Δημοτικού Συμβουλίου εγκρίθηκε η υπ΄ αριθμό 31/2019 μελέτη της Τεχνικής Υπηρεσίας.*
* *Με την υπ’ αριθμό* ***220/2019*** *απόφαση της Οικονομικής Επιτροπής καταρτίστηκαν οι όροι Διακήρυξης του έργου.*
* *Η ανάρτηση της Διακήρυξης στο ΚΗΜΔΗΣ έγινε με αριθμό 19PROC006039245 2019-12-16*
* *Με το υπ΄ αριθμό* ***28179/16-12-2019*** *έγγραφο έγινε δημοσίευση της Περίληψης Διακήρυξης Διαγωνισμού του ανωτέρου έργου (Διάβημα, Βοιωτικά Νέα και Μανιφέστο).*
* *Με την υπ΄ αριθμό* ***241/2019*** *Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.*
* *Με το Πρακτικό 1 της Επιτροπής Διαγωνισμού, αυτή εισηγείται την ανάθεση της σύμβασης στην Ένωση Οικονομικών Φορέων Στάικος Γ. Νικόλαος – Στάικος Γ. Ευστάθιος - Σκλαβούνου Γ. Νίκη που προσέφερε μέση έκπτωση 28,46%.*
* *Με την απόφαση* ***7/2020*** *της Οικονομικής Επιτροπής εγκρίθηκε το Πρακτικό I του Διαγωνισμού του έργου που έγινε στις 10-1-2020 με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας.*
* *Με το υπ΄ αριθμό* ***3557/19.02.2020*** *έγγραφο της Υπηρεσίας προς τον προσωρινό μειοδότη ζητήθηκε η υποβολή των δικαιολογητικών του άρθρου 23.2-23.10 της Διακήρυξης.*
* *Με την απόφαση* ***54/2020*** *της Οικονομικής Επιτροπής εγκρίθηκε το Πρακτικό II του Διαγωνισμού του έργου και κατακυρώθηκε το αποτέλεσμα της διενεργήσας δημοπρασίας στην Ένωση Οικονομικών Φορέων Στάικος Γ. Νικόλαος – Στάικος Γ. Ευστάθιος - Σκλαβούνου Γ. Νίκη που προσέφερε μέση έκπτωση 28,36% (σύνολο δαπάνης κατά την προσφορά 170.317,71€ με ΦΠΑ) η οποία με την υπ’ αριθμό 385/43527/2020 απόφαση της Αποκεντρωμένης Διοίκησης Θεσσαλίας – Στερεάς Ελλάδας κρίθηκε νόμιμη.*
* *Με το υπ΄ αριθμό* ***6158/27-3-2020*** *έγγραφο της υπηρεσίας κοινοποιήθηκε η υπ΄ αριθμό 54/2020 απόφαση της Οικονομικής Επιτροπής στους συμμετέχοντες στο διαγωνισμό πλην του προσωρινού μειοδότη.*
* *Στις 4-4-2020 ασκήθηκε Προδικαστική Προσφυγή της Κ/ξιας «Παπαπάνος Κ. – Παπαπάνος Π.» κατά της υπ’ αριθμό 54/2020 απόφασης της Οικονομικής Επιτροπής.*
* *Με την* ***590/2020*** *απόφαση της Αρχής Εξέτασης Προδικαστικών Προσφυγών απορρίφθηκε η από 4-4-2020 προσφυγή της Κ/ξιας «Παπαπάνος Κ. – Παπαπάνος Ι.».*
* *Με το υπ΄ αριθμό* ***9928/29.5.2020*** *έγγραφο προσκλήθηκε η Ένωση Οικονομικών Φορέων Στάικος Γ. Νικόλαος – Στάικος Γ. Ευστάθιος - Σκλαβούνου Γ. Νίκη για την υπογραφή της σύμβασης.*
* *Οι υπ΄ αριθμό e-75848/9.6.2020, 75850/9.6.2020 και e-75857/9.6.2020 εγγυητικές επιστολές καλής εκτέλεσης του ΤΜΕΔΕ ποσών 4.710,00€, 1.600,00€ και 580,00€ αντίστοιχα.*
* *Με τα υπ΄ αριθμό 63247/11.6.2020, 63245/11.6.2020 και 63244/11.6.2020 έγγραφα βεβαιώθηκε η εγκυρότητας των παραπάνω Εγγυητικών Επιστολών καλής εκτέλεσης*
* *Με το υπ΄ αριθμό* ***11473/19.6.2020*** *έγγραφο υπογράφθηκε η σύμβαση μετά του Δήμου Λεβαδέων και της Ένωσης Οικονομικών Φορέων “Στάικος Γ. Νικόλαος – Στάικος Γ. Ευστάθιος - Σκλαβούνου Γ. Νίκη“ με χρονοδιάγραμμα υλοποίησης του έργου δέκα οκτώ (18) μήνες από την υπογραφή της σύμβασης, ποσό που αναλύεται ως εξής:*

|  |  |
| --- | --- |
| *ΔΑΠΑΝΗ ΕΡΓΑΣΙΩΝ* | *98.900,87€* |
| *ΓΕ & ΟΕ 18,00%* | *17.802,16€* |
| *ΜΕΡΙΚΟ ΣΥΝΟΛΟ* | *116.703,03€* |
| *ΑΠΡΟΒΛΕΠΤΑ 15,00%* | *17.505,45€* |
| *ΑΠΟΛΟΓΙΣΤΙΚΑ* | *3.000,00€* |
| *ΑΝΑΘΕΩΡΗΣΗ ΤΙΜΩΝ* | *144,51€* |
| ***ΜΕΡΙΚΟ ΣΥΝΟΛΟ*** | ***137.352,99€*** |
| *ΔΑΠΑΝΗ ΦΠΑ* | *32.964,72€* |
| ***ΓΕΝΙΚΟ ΣΥΝΟΛΟ*** | ***170.317,71€*** |

* *Με το από 12/11/2021 πρακτικό 6, θέμα 2ο, του Τεχνικού Συμβουλίου Δημοσίων Έργων εγκρίθηκε ο 1ος Ανακεφαλαιωτικός Πίνακας Εργασιών και το 1ο Π.Κ.Τ.Μ.Ν.Ε. Ο 1ος Α.Π.Ε. συνολικής δαπάνης 170.317,71€ βρίσκεται σε ισοζύγιο με την συνολική δαπάνη της αρχικής σύμβασης.*

***Β. ΠΕΡΙΓΡΑΦΗ ΤΟΥ ΕΡΓΟΥ***

*Αντικείμενο της παρούσης μελέτης είναι η συντήρηση – βελτίωση Παιδικών Χαρών του Δήμου Λεβαδέων και αφορούν σε παιδικές χαρές σε διάφορες θέσεις του Δήμου και ιδιαίτερα στην, παιδική Χαρά Ζαγαρά, Αγίου Φανουρίου, Αγίας Παρασκευής, Αγία Άννας, Αγίας Τριάδας, Αγίου Βλασίου, Ανθοχωρίου, Χαιρώνειας, Τσουκαλάδων, Λαφυστίου, Αγίου Γεωργίου και Πηγών Κρύας.*

*Στόχος της κατασκευής του έργου είναι να γίνουν εργασίες που αφορούν στις απαιτούμενες παρεμβάσεις για τη βελτίωση των συνθηκών ασφάλειας στις παιδικές χαρές που θα πραγματοποιηθούν, προκειμένου αυτές να διαθέτουν τις προδιαγραφές για τη χορήγηση της βεβαίωσης καταλληλότητας λειτουργίας και το ειδικό σήμα, σύμφωνα με τις κείμενες διατάξεις, εξασφαλίζοντας έτσι το δημιουργικό και ασφαλές παιχνίδι στα παιδιά. Όλες οι εργασίες θα εκτελεστούν σύμφωνα με τα άρθρα του τιμολογίου της μελέτης, τις σχετικές προδιαγραφές και τις οδηγίες της επίβλεψης καθώς και τις διατάξεις που διέπουν τα Δημόσια Έργα, όπως αυτές ισχύουν.*

***Γ. ΧΡΗΜΑΤΟΔΟΤΗΣΗ***

*Το έργο χρηματοδοτείται από ΚΑΠ ΕΠΕΝΔΥΣΕΩΝ 2018, υπόλοιπα ΚΑΠ ΕΠΕΝΔΥΣΕΩΝ 2014 και ΚΑΠ ΕΠΕΝΔΥΣΕΩΝ 2020.*

***Δ. ΑΙΤΙΟΛΟΓΗΣΗ ΤΟΥ 1ου Α.Π.Ε. ΚΑΙ ΤΟΥ 1ου Π.Κ.Τ.Μ.Ν.Ε.***

*Ο παρών 1ος Ανακεφαλαιωτικός Πίνακας Εργασιών (Α.Π.Ε.) συντάχθηκε από την Υπηρεσία μας για να συμπεριλάβει:*

1. *Τις αυξομειώσεις των ποσοτήτων των εργασιών, ως προέκυψαν κατά την διάρκεια εκτέλεσης του έργου.*

*Εννέα (9) Νέες Εργασίες που περιλαμβάνονται στο προς έγκριση 1ο Π.Κ.Τ.Μ.Ν.Ε. του 1ου Α.Π.Ε. και κρίνονται απαραίτητες για την άρτια ολοκλήρωση του έργου.*

***Ε. ΝΕΕΣ ΕΡΓΑΣΙΕΣ 1ου Π.Κ.Τ.Μ.Ν.Ε. ΤΟΥ 1ου Α.Π.Ε.***

*Με το παρόν 1ο Π.Κ.Τ.Μ.Ν.Ε. του προς έγκριση 1ου Α.Π.Ε., συντάχθηκαν εννέα (9) νέες εργασίες με βάση το Τιμολόγιο μελέτης και την Τιμαριθμική του Δ’ Τριμήνου 2021. Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι οι εξής:*

*ΟΜΑΔΑ 1. ΤΕΧΝΙΚΑ ΕΡΓΑ*

*Άρθρο 1ο (ΟΙΚ 43.22 – Αναθ. ΟΙΚ 4307)*

*Κατασκευή λιθοδομής δύο ορατών όψεων.*

*Γενική περιγραφή ομάδας 43 :*

*Με τις τιμές των άρθρων της παρούσας ενότητας τιμολογούνται οι εργασίες για την κατασκευή εσωτερικών ή εξωτερικών τοίχων, οιουδήποτε πάχους, από φυσικούς λίθους που προέρχονται από εξόρυξη (κατηγορία 2 του Ευροκώδικα 6) και χρησιμοποιούνται μετά από επεξεργασία ώστε να αποκτήσουν κανονικά σχήματα και διακριτές επιφάνειες (ημιλαξευτή λιθοδομή) ή κανονικά σχήματα σε σταθερά μεγέθη και ομοιόμορφες επιφάνειες (λαξευτή λιθοδομή).*

*Οι λίθοι δεν θα έχουν προσμίξεις ή ρηγματώσεις που επηρεάζουν την αντοχή τους, δεν θα έχουν σημαντικές αποκλίσεις στη διάστασή τους και θα είναι επιδεκτικοί επεξεργασίας ώστε να κτίζονται με αρμούς το πολύ 8 mm στην περίπτωση της λαξευτής λιθοδομής και 15 mm περίπτωση της ημιλαξευτής λιθοδομής.*

*Στις τιμές των άρθρων περιλαμβάνονται ανηγμένες όλες οι δαπάνες:*

*- αποθήκευσης και φύλαξης των λίθων σε χώρους χωρίς νερά, πάγο ή άλλους ρύπους (λάσπη, σκουριά, χρώματα κλπ),*

*-επι τόπου παραγωγής των αναφερόμενων τύπων κονιαμάτων τοιχοποιίας, ή χρήσης ετοίμων κονιαμάτων κατά ΕΛΟΤ ΕΝ-998-2, βιομηχανικής προέλευσης με σήμανση CE,*

*-ενδεχόμενης χρήσης χρωστικών ουσιών κονιαμάτων (pigments), σε αναλογία έως 5% κατά βάρος της συνδετικής ύλης, ή/και τριμμάτων οπτής αργίλου (συνήθως σε μίγματα κατηγορίας Μ1 κατά ΕΛΟΤ ΕΝ 998-2),*

*-κατασκευής των απαιτούμενων απλών αρμολογημάτων.*

*-κατασκευής τυχόν ολόσωμων ανωφλίων, ποδιών ή κατωφλίων,*

*Δεν συμπεριλαμβάνονται οι δαπάνες για την κατασκευή στρώσης έδρασης (μαξιλάρι), κατακόρυφων ή οριζόντιων ενισχυτικών ζωνών, ανωφλίων και ποδιών από ελαφρά οπλισμένο σκυρόδεμα, τα οποία αποζημιώνονται με την τιμή του άρθρου 49.01, καθώς και οι διαμορφώσεις όψεων, οι οποίες αποζημιώνονται ιδιαίτερα με τις τιμές της ενότητας 45.*

*Κατασκευή λιθοδομής δύο όψεων από επιλεγμένους φυσικούς πλακοειδείς λίθους και κατεργασία του κονιάματος των αρμών, σύμφωνα με την μελέτη και την ΕΤΕΠ 03-02-01-00 "Λιθόκτιστοι τοίχοι".*

*Τιμή ανά κυβικό μέτρο (m3).*

*Άρθρο 2ο (ΟΙΚ 42.26 – Αναθ. ΟΙΚ 4226)*

*Μόρφωση εξέχουσας ακμής αργολιθοδομών.*

*Γενική περιγραφή ομάδας 42 :*

*Με τις τιμές των άρθρων της παρούσας ενότητας τιμολογούνται οι εργασίες για την κατασκευή εσωτερικών ή εξωτερικών τοίχων, οιουδήποτε πάχους, από φυσικούς λίθους που προέρχονται από εξόρυξη (κατηγορία 2 του Ευροκώδικα 6) και χρησιμοποιούνται μετά από σποραδική επεξεργασία κατά το κτίσιμο για βελτίωση της ευστάθειάς τους (αργολιθοδομή).*

*Οι αργοί λίθοι δεν θα έχουν προσμίξεις ή ρηγματώσεις που επηρεάζουν την αντοχή τους, δεν θα έχουν σημαντικές αποκλίσεις στη διάστασή τους και θα είναι επιδεκτικοί σποραδικής επεξεργασίας ώστε να κτίζονται με αρμούς το πολύ 25 mm.*

*Στις τιμές των άρθρων περιλαμβάνονται ανηγμένες όλες οι δαπάνες:*

*- αποθήκευσης και φύλαξης των λίθων σε χώρους χωρίς νερά, πάγο ή άλλους ρύπους (λάσπη, σκουριά, χρώματα κλπ),*

*- επι τόπου παραγωγής των αναφερόμενων τύπων κονιαμάτων τοιχοποιίας, ή χρήσης ετοίμων κονιαμάτων κατά ΕΛΟΤ ΕΝ-998-2, βιομηχανικής προέλευσης με σήμανση CE,*

*- ενδεχόμενης χρήσης χρωστικών ουσιών κονιαμάτων (pigments), σε αναλογία έως 5% κατά βάρος της συνδετικής ύλης, ή/και τριμμάτων οπτής αργίλου (συνήθως σε μίγματα κατηγορίας Μ1 κατά ΕΛΟΤ ΕΝ 998-2),*

*- κατασκευής των απαιτούμενων απλών αρμολογημάτων.*

*- κατασκευής τυχόν ολόσωμων ανωφλίων, ποδιών ή κατωφλίων,*

*Δεν συμπεριλαμβάνονται οι δαπάνες για την κατασκευή στρώσης έδρασης (μαξιλάρι), κατακόρυφων ή οριζόντιων ενισχυτικών ζωνών, ανωφλίων και ποδιών από ελαφρά οπλισμένο σκυρόδεμα, τα οποία αποζημιώνονται με την τιμή του άρθρου 49.01, καθώς και οι διαμορφώσεις όψεων, οι οποίες αποζημιώνονται ιδιαίτερα με τις τιμές της ενότητας 45,*

*Μόρφωση εξέχουσας ακμής αργολιθοδομών (γωνιών, παραστάδων, λαμπάδων κ.λπ.) με χρήση και κατεργασία ευμεγεθών λίθων.*

*Τιμή ανά τρέχον μέτρο (μμ)*

*Άρθρο 3ο (ΟΙΚ 45.1.1 – Αναθ. ΟΙΚ 4501)*

*Διαμόρφωση όψεων λιθοδομών ανώμαλου χωρικού τύπου.*

*Γενική περιγραφή ομάδας 45.01 :*

*Διαμόρφωση όψεων λιθοδομής χωρικού τύπου, σε οποιαδήποτε στάθμη από το δάπεδο εργασίας κατά την δόμηση των τοίχων με την διαλογή των λίθων που τοποθετούνται στην ορατή επιφάνεια και την επεξεργασία τους με χονδροπελέκημα, με την κατεργασία του κονιάματος δόμησης των αρμών της πρόσοψης, την απόξεση του επιφανειακού κονιάματος με κατάλληλο εργαλείο πριν αποξηραθεί για την εκβάθυνση των αρμών σε βάθος 2 - 4 cm, και τον καθαρισμό της επιφανείας από τα κονιάματα με λινάτσα, ψήκτρα ή άλλο κατάλληλο εργαλείο.*

*Διαμόρφωση με λίθους επεξεργασμένους με το σφυρί (χονδροπελέκημα).*

*Τιμή ανά τετραγωνικό μέτρο (m)*

*Άρθρο 4ο (ΟΙΚ 32.25.3 – Αναθ. ΟΙΚ 3223Α.5)*

*Προσαύξηση τιμής σκυροδέματος οποιασδήποτε κατηγορίας όταν το σύνολο της χρησιμοποιούμενης ποσότητας δεν υπερβαίνει τα 30,00μ3 για κατασκευές από σκυρόδεμα κατηγορίας C16/20.*

*Προσαύξηση τιμής σκυροδέματος, οποιασδήποτε κατηγορίας ή ποιότητας, όταν η συνολική ποσότητα για όλες τις κατηγορίες ή ποιότητες που προβλέπονται στο έργο δεν υπερβαίνει τα 30,00 m3, λόγω υποαπασχόλησης μηχανημάτων και εργατοτεχνικού προσωπικού.*

*Η τιμή αυτή εφαρμόζεται για μεμονωμένες κατασκευές που ο όγκος τους δεν υπερβαίνει τα 30.00 m3 στην συνολική προμέτρηση του έργου ή αποτελεί μεμονωμένο επίπεδο ή στοιχείο κατασκευής (πχ δώμα κλπ) που δεν μπορεί να κατασκευαστεί μαζί με άλλα.*

*Επιμέτρηση ανά κυβικό μέτρο κατασκευασθέντος στοιχείου από σκυρόδεμα, σύμφωνα με τις προβλεπόμενες από την μελέτη διαστάσεις.*

*Τιμή ανά κυβικό μέτρο (m)*

*Άρθρο 5ο (ΥΔΡ 3.13 – Αναθ. ΥΔΡ 6081.1)*

*Προσαύξηση τιμών εκσκαφών ορυγμάτων υπογείων δικτύων σε έδαφος πάσης φύσεως για την εκτέλεση υπό συνθήκες στενότητας χώρου.*

*Προσαύξηση τιμών εκσκαφών ορυγμάτων υπογείων δικτύων σε έδαφος πάσης φύσεως υπό συνθήκες περιορισμένου χώρου, όταν δηλαδή η εργασία πρέπει υποχρεωτικώς να εκτελεσθεί επί πεζοδρομίου ή ερείσματος οδού χωρίς κατάληψη του καταστρώματος, χειρωνακτικώς, με χρήση αεροσφυρών ή υποβοήθηση μικροεκσκαφέων (mini excavators) πλάτους έως 1,50m και χωρητικότητας κάδου έως 0,25m3 και δεν είναι εφικτή η χρησιμοποίηση μεγαλυτέρου μεγέθους μηχανικού εξοπλισμού.*

*Το παρόν άρθρο έχει εφαρμογή σε ορύγματα με πλάτος πυθμένα έως 1,00 m και βάθος έως 4,00 m, μετά από πλήρη τεκμηρίωση της αναγκαιότητας εφαρμογής της υπόψη μεθοδολογίας στην μελέτη του έργου.*

*Τιμή ανά κυβικό μέτρο (m3) ορύγματος.*

*Άρθρο 6ο (ΟΙΚ 10.02 – Αναθ. ΟΙΚ 1103)*

*Φορτοεκφόρτωση με τα χέρια υλικών επί χειροκίνητων μεταφορικών μέσων.*

*Φορτοεκφόρτωση με τα χέρια οποιουδήποτε υλικού επί μεταφορικού μέσου διακινουμένου με τα χέρια (π.χ. σε χειράμαξα, ζεμπίλια κλπ).*

*Τιμή ανά τόνο (ton)*

*Άρθρο 7ο (ΟΙΚ 10.04 – Αναθ. ΟΙΚ 1127)*

*Μεταφορά υλικών με μονότροχο.*

*Μεταφορά με μονότροχο ενός τόνου οποιουδήποτε υλικού ανά δεκάμετρο αποστάσεως.*

*Τιμή ανά τόνο και δεκάμετρο (ton x 10m)*

*Άρθρο 8ο (ΟΙΚ 49.01.02 – Αναθ. ΟΙΚ 3213)*

*Διαζώματα (σενάζ) από ελαφρά οπλισμένο σκυρόδεμα, γραμμικά διαζώματα μπατικών τούχων.*

*Κατασκευή γραμμικών διαζωμάτων (σενάζ), ποδιών ή ανωφλίων τοίχων πληρώσεως με σκυρόδεμα κατηγορίας C16/20 και ελαφρό οπλισμό B500C (μέχρι 4Φ12 με συνδετήρες Φ8/10), διατομής έως 0,06 m2, σε οποιοδήποτε ύψος από το δάπεδο εργασίας.*

*Συμπεριλαμβάνεται η προμήθεια των απαιτούμενων υλικών επί τόπου, οι πλάγιες μεταφορές, τα ικριώματα, η απομείωση και φθορά των υλικών, η εργασία κατασκευής και ο καθαρισμός του χώρου από τα πάσης φύσεως υπολείμματα υλικών.*

*Στην περίπτωση κατασκευής διαζωμάτων μεγαλύτερης διατομής, η τιμή του παρόντος άρθρου προσαυξάνεται αναλογικά με βάση εμβαδόν (Εμβ / 0,06 m2), όταν σε προβλέπεται οπλισμός πέραν των 4Φ12, η διαφορά τιμολογείται με βάση το άρθρο ΝΕΤ ΟΙΚ 38.20*

*Τιμή ανά τρέχον μέτρο (m)*

*ΟΜΑΔΑ 3. ΕΡΓΑΣΙΕΣ ΠΡΑΣΙΝΟΥ*

*Άρθρο 9ο (ΟΙΚ 79.15.01 – Αναθ. ΟΙΚ 7914)*

*Γεωύφασμα μη υφαντό βάρους 125gr/m2.*

*Γενική περιγραφή ομάδας 79 :*

*Για όλα τα άρθρα της παρούσας ενότητας 79 των ΝΕΤ ΟΙΚ έχουν εφαρμογή οι ακόλουθοι γενικοί όροι:*

*(α) Λόγω της μεγάλης ποικιλίας των προϊόντων και των επιμέρους χαρακτηριστικών αυτών που αντιστοιχούν σε κάθε άρθρο της παρούσας ενότητας, η επιλογή του προς ενσωμάτωση υλικού ή προϊόντος υπόκειται στην έγκριση της Υπηρεσίας, μετά από σχετική πρόταση του Αναδόχου, συνοδευόμενη από φυλλάδιο τεχνικών δεδομένων του προμηθευτή του υλικού και στοιχεία επιτυχούς εφαρμογής του σε παρεμφερή έργα.*

*(β) Τα ενσωματούμενα υλικά θα προσκομίζονται στο εργοτάξιο στις εργοστασιακές τους συσκευασίες επί των οποίων θα αναγράφονται κατ' ελάχιστον η ονομασία του προϊόντος, το εργοστάσιο παραγωγής και η περιεχόμενη ποσότητα στην συσκευασία.*

*(γ) Η χρήση όλων των ενσωματούμενων υλικών θα γίνεται από έμπειρο προσωπικό, σύμφωνα με τις οδηγίες του προμηθευτή*

*(δ) Εφιστάται η προσοχή στα αναγραφόμενα στο Φύλλο Ασφαλούς Χρήσεως του Υλικού (MSDS: Material Safety Data Sheet) του προμηθευτού του. Το προσωπικό που χειρίζεται το εκάστοτε υλικό θα είναι εφοδιασμένο, με μέριμνα του Αναδόχου με τα κατάλληλα κατά περίπτωση Μέσα Ατομικής Προστασίας (ΜΑΠ), των οποίων η δαπάνη περιλαμβάνεται ανηγμένη στις τιμές μονάδας.*

*Στρώσεις γεωυφάσματος διαχωρισμού ή προστασίας, μη υφαντού, σε οποιεσδήποτε θέσεις της κατασκευής, σύμφωνα με την μελέτη.*

*Τιμή ανά τετραγωνικό μέτρο (m2) καλυπτομένης επιφανείας.*

***ΣΤ. ΟΙΚΟΝΟΜΙΚΟ ΑΝΤΙΚΕΙΜΕΝΟ***

*Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των* ***170.317,71€ (137.352,99€ αξία εργασιών και 32.964,72€ αξία ΦΠΑ)*** *και βρίσκεται σε ισοζύγιο με την συνολική δαπάνη της αρχικής σύμβασης.*

*Η δαπάνη των νέων εργασιών ποσού 17.501,11€ καθώς και η δαπάνη που προέκυψε από την αύξηση των ποσοτήτων των συμβατικών εργασιών καλύφθηκε με την ανάλωση των απροβλέπτων δαπανών του έργου ποσού 17.505,45€ σύμφωνα με το άρθρο 156 του Ν.4412/2016.*

*Ο παρόν 1ος Ανακεφαλαιωτικός Πίνακας Εργασιών περιλαμβάνει επίσης την ανάλωση επί έλασσον δαπανών ύψους* ***5.191,08€.***

*Για την τιμολόγηση των νέων εργασιών συντάχθηκε το 1ο Π.Κ.Τ.Μ.Ν.Ε.*

*Με τον παρόντα 1ο Ανακεφαλαιωτικό πίνακα εργασιών και το 1ο Π.Κ.Τ.Μ.Ν.Ε. ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

1. *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
2. *Δεν θίγεται η πληρότητα, η ποιότητα και η λειτουργικότητα του έργου.*
3. *Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*
4. *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

* *Ο ανάδοχος υπέγραψε χωρίς επιφύλαξη τον παρόντα 1ο Α.Π.Ε. και το 1ο Π.Κ.Τ.Μ.Ν.Ε.*

*Έχοντας λοιπόν υπόψη τα ανωτέρω:*

***Ε Ι Σ Η Γ Ο Υ Μ Ε Θ Α***

*Την έγκριση του 1ου Ανακεφαλαιωτικού Πίνακα Εργασιών και του 1ου Π.Κ.Τ.Μ.Ν.Ε. του έργου:* ***«Βελτίωση παιδικών χαρών»*** *που βρίσκεται σε ισοζύγιο με την συνολική σε σχέση με την συνολική δαπάνη της αρχικής σύμβασης****.***

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Το με αριθ. πρωτ. 21802/18-11-2021 έγγραφο της Δ/νσης Τεχνικών Υπηρεσιών του Δήμου Λεβαδέων

- Τον 1ο Ανακεφαλαιωτικό Πίνακα Εργασιών καθώς και τον 1ο Π.Κ.Τ.Μ.Ν.Ε. του έργου «Βελτίωση παιδικών χαρών»που είχε διανεμηθεί.

-Την αιτιολογική έκθεση που συνοδεύει τον 1ο Α.Π.Ε

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει: τον 1ο Ανακεφαλαιωτικό Πίνακα Εργασιών και τον 1ο Π.Κ.Τ.Μ.Ν.Ε αυτού της δημόσιας σύμβασης : «Βελτίωση παιδικών χαρών**»**που ανέρχεται στο ποσό των 170.317,71€ (137.352,99€ αξία εργασιών και 32.964,72€ αξία ΦΠΑ) και βρίσκεται σε ισοζύγιο με την συνολική δαπάνη της αρχικής σύμβασης.

* + - 1. **Η απόφαση πήρε αριθμό 335/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 06 -12-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1.Σαγιάννης Μιχαήλ

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος